ਸਤਿਕਾਰਯੋਗ
ਪ੍ਰਿੰਸੀਪਲ ਜੀ,
ਅਸੀ ਸਿਵਲ ਡਿਫੈਂਸ ਬਟਾਲਾ ਜ਼ਿਲਾ ਗੁਰਦਾਸਪੁਰ ਵਲੋ ਆਪ ਜੀ ਨੂੰ ਦਿਲੋ ਵਧਾਈਆਂ ਦਿੰਦੇ ਹਾਂ ਕਿਉਂਕਿ ਆਪ ਜੀ ਦੇ ਵਿਦਿਆਰਥੀਆਂ ਨੇ ਭਾਰਤ ਸਰਕਾਰ ਦੇ ਆਫਤ ਪ੍ਰਬੰਧਨ ਸੰਸਥਾ (ਡਿਜਾਸਟਰ ਰਿਸਕ ਰਿਡੈਕਸਨ) ਗ੍ਰਹਿ ਮੰਤਰਾਲੇ ਨਵੀ ਦਿੱਲੀ ਵਲੋ ਭਾਰਤ ਅਤੇ ਪੰਜਾਬ ਵਿਚੋਂ ਚੁਣੇ ਗਏ ਕੁਝ ਵਿਸ਼ੇਸ ਸਕੂਲੀ ਵਿਦਿਆਰਥੀਆਂ ਦੇ ਆਫਤ ਪ੍ਰਬੰਧਨ ਮੁਕਾਬਲਿਆਂ ਦੇ ਵੈਬੀਨਾਰ ਵਿੱਚ 3 ਫਰਵਰੀ 2021 ਨੂੰ ਬਹੁਤ ਵਧੀਆ ਢੰਗ ਤਰੀਕਿਆਂ ਨਾਲ ਪ੍ਰਦਰਸ਼ਨ ਕੀਤੇ ਹਨ। ਇਸ ਪ੍ਰੋਗਰਾਮ ਦਾ ਪ੍ਰਦਰਸ਼ਨ ਅਸੀਂ ਅਤੇ ਸਾਡੇ ਸਿਵਲ ਡਿਫੈਂਸ ਦੇ ਦੂਸਰੇ ਜਿਲਿਆਂ ਅਤੇ ਰਾਜਾਂ ਦੇ ਅਧਿਕਾਰੀਆਂ ਅਤੇ ਵਾਰਡਨਜ਼ ਨੇ 3 ਤੋ 5 ਵਜੇ ਤੱਕ ਅੱਖੀ ਦੇਖਿਆ। ਸਾਨੂੰ ਬਹੁਤ ਖੁਸ਼ੀ ਹੋਈ ਕਿ ਪੰਜਾਬ ਦੇ ਹਜਾਰਾਂ ਸਕੂਲਾਂ ਦੇ 80 ਲੱਖ ਤੋ ਵੱਧ ਵਿਦਿਆਰਥੀਆਂ ਤੇ 3 ਰਾਜਾਂ ਦੀ ਪ੍ਰਤੀਨਿਧਤਾ ਕਰਦੇ ਹੋਏ ਪੰਜਾਬ ਦਾ ਖਾਸ ਕਰ ਪਟਿਆਲੇ ਦਾ ਨਾਮ ਉੱਚਾ ਕੀਤਾ ਅਤੇ ਭਾਰਤ ਦੇ ਹਜਾਰਾਂ ਭਾਗ ਲੈਣ ਵਾਲੇ ਸਕੂਲਾਂ ਵਿਚੋ ਚੁਣੇ ਹੋਏ ਵਿਦਿਆਰਥੀ ਨੁਮਾਇੰਦਿਆਂ ਦੇ ਸਾਹਮਣੇ ਆਪ ਦੇ ਸਕੂਲ ਦਾ ਸਨਮਾਨ ਵਧਾਇਆ ਹੈ। ਤੁਹਾਡੇ ਵਿਦਿਆਰਥੀਆਂ ਦੇ ਪ੍ਰਦਰਸ਼ਨ ਪ੍ਰਸਨ ਉੱਤਰ ਅਤੇ ਆਫਤ ਪ੍ਰਬੰਧਨ ਫਾਇਰ ਸੇਫਟੀ ਫਸਟ ਏਡ ਸੀ.ਪੀ.ਆਰ. ਪ੍ਰਦਰਸ਼ਨ ਇਸ ਤਰ੍ਹਾਂ ਦੇ ਸਨ ਜਿਵੇ ਕੋਈ ਬੱਚੇ ਨਹੀਂ ਸਗੋ ਆਫਤ ਪ੍ਰਬੰਧਨ ਦੇ ਤਜਰਬੇਕਾਰ ਅਧਿਕਾਰੀ ਪ੍ਰਦਰਸ਼ਨ ਕਰ ਰਹੇ ਹੋਣ।
ਇਸ ਸਬੰਧੀ ਖਾਸਕਰ ਧੰਨਵਾਦੀ ਹਾਂ, ਪਟਿਆਲੇ ਦੇ ਨਿਸ਼ਕਾਮ ਸਮਾਜ ਸੇਵਕ, ਰੈਡ ਕਰਾਸ ਦੇ ਟਰੇਨਿੰਗ ਅਫਸਰ ਅਤੇ ਸਿਵਲ ਡਿਫੈਂਸ ਦੇ ਪੋਸਟ ਵਾਰਡਨ ਸ੍ਰੀ ਕਾਕਾ ਰਾਮ ਵਰਮਾ ਜੀ ਨੂੰ ਆਪ ਜੀ ਰਾਹੀ ਵਧਾਈਆਂ ਦਿੰਦੇ ਹਾਂ ਕਿਉਂਕਿ ਪੰਜਾਬ ਅਤੇ ਪਟਿਆਲਾ ਵਿਖੇ ਸ੍ਰੀ ਕਾਕਾ ਰਾਮ ਵਰਮਾ ਜੀ ਬਹੁਤ ਲੰਮੇ ਸਮੇਂ ਤੋਂ ਵਿਦਿਆਰਥੀਆਂ, ਅਧਿਆਪਕਾਂ, ਐਨ.ਐਸ.ਐਸ. ਅਤੇ ਐਨ.ਸੀ.ਸੀ. ਵਿਦਿਆਰਥੀਆਂ ਪੁਲਿਸ ਅਤੇ ਜੇਲ ਅਧਿਕਾਰੀਆਂ ਨੂੰ ਬੇਸਿਕ ਫਸਟ-ਏਡ ਸਿਵਲ ਡਿਫੈਂਸ, ਸੀ.ਪੀ.ਆਰ., ਫਾਇਰ ਸੇਫਟੀ, ਰੋਡ ਸੇਫਟੀ, ਆਫਤ ਪ੍ਰਬੰਧਨ ਸਬੰਧੀ ਲਗਾਤਾਰ ਨਿਸ਼ਕਾਮ ਭਾਵਨਾ ਨਾਲ ਮੁੱਫਤ ਵਿੱਚ ਸਿਖਲਾਈ ਦੇ ਰਹੇ ਹਨ। ਅਸੀ ਇਹਨਾਂ ਪਾਸੋ ਬਹੁਤ ਕੁਛ ਸਿਖ ਰਹੇ ਹਾਂ ਪ੍ਰਮਾਤਮਾਂ ਇਹਨਾਂ ਨੂੰ ਤੰਦਰੁਸਤੀ ਤੇ ਵਡੇਰੀ ਉਮਰ ਬਖਸ਼ਣ । ਜਿਹਨਾਂ ਦੇ ਸਦਕਾ ਮੇਰੇ ਇਕ ਛੋਟੇ ਜਿਹੇ ਸਨੇਹ ਤੇ ਉਹਨਾਂ ਦੀ ਮਿਹਨਤ ਨਾਲ ਆਪ ਜੀ ਦੇ ਸਕੂਲ ਦਾ ਨਾਮ ਰੋਸ਼ਨ ਰੋਸ਼ਨ ਹੋਇਆ । ਸ਼ਾਇਦ ਪੰਜਾਬ ਪਹਿਲੀ ਵਾਰ ਇਸ ਤਰਾਂ੍ਹ ਦੇ ਰਾਸ਼ਟਰੀ ਪੱਧਰ ਆਫਤ ਪ੍ਰਬੰਧਨ ਮੌਕੇ ਤੇ ਸ਼ਾਮਲ ਹੋਇਆ ਹੋਵੇ । ਜਿਸ ਤੇ ਸਾਨੂੰ ਬਹੁਤ ਹੀ ਦਿਲੋਂ ਖੁਸ਼ੀ ਹੈ ।
ਅਸੀ ਆਪ ਜੀ ਨੂੰ ਬੇਨਤੀ ਕਰਦੇ ਹਾਂ ਕਿ ਆਪਣੇ ਸਕੂਲ ਦੇ ਸਾਰੇ ਵਿਦਿਆਰਥੀਆਂ ਨੂੰ ਸਿਵਲ ਡਿਫੈਂਸ ਫਸਟ-ਏਡ, ਸੀ.ਪੀ.ਆਰ., ਆਫਤ ਪ੍ਰਬੰਧਨ, ਫਾਇਰ ਸੇਫਟੀ ਦੀ ਪ੍ਰੈਕਟੀਕਲ ਸਿਖਲਾਈ ਜਰੂਰ ਕਰਵਾਉ ਕਿਉਂਕਿ ਭਾਰਤ ਸਰਕਾਰ ਵੱਲੋਂ ਦੇਸ ਦੇ ਹਰੇਕ ਸਕੂਲ ਵਿਦਿਆਰਥੀ ਨੂੰ ਇਨ੍ਹਾਂ ਆਫਤ ਪ੍ਰਬੰਧਨ ਅਤੇ ਸਿਵਲ ਡਿਫੈਂਸ ਜਿੰਦਗੀ ਅਤੇ ਪ੍ਰਾਪਰਟੀ ਬਚਾਓ ਵਿਸ਼ਿਆ ਸਬੰਧੀ ਸਿੱਖਿਅਤ ਕਰਨ ਹਿਤ ਜੰਗੀ ਪੱਧਰ ਤੇ ਯਤਨ ਕੀਤੇ ਜਾ ਰਹੇ ਹਨ ਅਤੇ ਤੁਹਾਡੇ ਵਿਦਿਆਰਥੀ ਆਉਣ ਵਾਲੇ ਸਮੇਂ ਵਿੱਚ ਪੰਜਾਬ ਅਤੇ ਭਾਰਤ ਦੇਸ਼ ਵਿੱਚ ਸਰਵੋਤਮ ਰਿਕਾਰਡ ਕਾਇਮ ਕਰ ਸਕਦੇ ਹਨ ਕਿਉਂਕਿ ਜਿਵੇ ਇਨ੍ਹਾ ਮੁਕਾਬਲਿਆਂ ਵਿੱਚ ਪੰਜਾਬ ਦੇ ਸਾਰੇ ਸਕੂਲਾਂ ਵਿਚੋ ਕੇਵਲ ਤੁਹਾਡੇ ਹੀ ਸਕੂਲ ਦੇ ਹੋਣਹਾਰ ਵਿਦਿਆਰਥੀਆਂ ਨੇ ਭਾਗ ਲਿਆ ਤਾ ਆਉਣ ਵਾਲੇ ਸਮੇਂ ਵਿੱਚ ਜਦੋ ਇਹ ਪ੍ਰਦਰਸ਼ਨ ਵਾਰ ਵਾਰ ਹੋਣਗੇ ਤਾਂ ਉਸ ਸਮੇਂ ਕੇਵਲ ਤੁਹਾਡੇ ਵਿਦਿਆਰਥੀ ਹੀ ਹੀਰੋ ਵਾਂਗ ਸਾਹਮਣੇ ਹੋਣਗੇ।

